
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Προκήρυξη Διενέργειας στην ΠΑ Γραπτών Εξετά¬ 
σεων για τη Μονιμοποίηση των Επαγγελματιών 
Οπλιτών (ΕΠ.ΟΠ.) (Ανδρών- Γυναικών),τηςΤέταρ- 
της Σειράς Κατάταξης Έτους 2010. 

2 Προκήρυξη για τη μετάταξη Εθελοντών Μακράς 
Θητείας (ΕΜΘ) και Επαγγελματιών Οπλιτών (ΕΠ. 
ΟΠ.) στο Σώμα Μονίμων Υπαξιωματικών του Πο¬ 
λεμικού Ναυτικού. 


ΑΠΟΦΑΣΕΙΣ 

Αριθμ. Φ300/408/Σ.10 4 (1) 

Προκήρυξη Διενέργειας στην ΠΑ Γραπτών Εξετά¬ 
σεων για τη Μονιμοποίηση των Επαγγελματιών 
Οπλιτών (ΕΠ.ΟΠ.) (Ανδρών - Γυναικών), της Τέ¬ 
ταρτης Σειράς Κατάταξης Έτους 2010. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Το ν. 2936/2001 «Επαγγελματίες Οπλίτες και άλλες 
διατάξεις» (ΦΕΚ Α' 166) όπως ισχύει, μετά την τροπο¬ 
ποίηση του με το ν. 3036/2002 «Τροποποίηση διατάξε¬ 
ων στρατολογικής νομοθεσίας, ρύθμιση στρατιωτικών 
υποχρεώσεων ορισμένων κατηγοριών στρατευσίμων, 
ανυπότακτων και οπλιτών, θέματα Επαγγελματιών Οπλι¬ 
τών και άλλες διατάξεις» (ΦΕΚ 171 Α'). 

β.Το ΦΕΚ Β' 2144/6-10-2015 «Ανάθεση αρμοδιοτήτων 
στον Αναπληρωτή Υπουργό Εθνικής Άμυνας» 
γ. Την Φ. 416/205235/Σ. 5388/12-11-2001/ΓΕΕΘΑ/Ε' 
ΚΑ/ΔΠΡΣ-ΔΜ & ΟΡΓ. απόφαση του Υφυπουργού Εθνικής 
Άμυνας «Ρυθμίσεις θεμάτων Επαγγελματιών Οπλιτών» 
(ΦΕΚ 1610 Β'), άρθρο 7 παρ. 4 όπως τροποποιήθηκε με τη 
Φ. 424/35/160822/Σ. 2037/19-12-2007 απόφαση ΥΕΘΑ 
(ΦΕΚ Β'2507/2007). 

δ.Την υπ'αριθμ. 142/16-12-16 απόφαση του Ανωτάτου 
Αεροπορικού Συμβουλίου/Ολομέλειας. 

ε. Την έκθεση οικονομικής επιβάρυνσης της ΓΔΟΣΥ/ 
ΔΟΙ. 


στ. Από την απόφαση αυτή δεν προκύπτει δαπάνη σε 
βάρος του κρατικού προϋπολογισμού, αποφασίζουμε: 

Άρθρο 1 

Προκηρύσσουμε τη διενέργεια γραπτών εξετάσεων, 
στο πλαίσιο της διαδικασίας μονιμοποίησης των Επαγ- 
γελματιών Οπλιτών (ΕΠ.ΟΠ) (Ανδρών-Γυναικών) της ΠΑ, 
που κατατάχθηκαν τον Μάιο του έτους 2010 και συμπλη¬ 
ρώνουν την εκ του νόμου απαιτούμενη επταετή υποχρέ¬ 
ωση παραμονής, το Μάιο του 2017. 

Άρθρο 2 

1. Ημερομηνία διεξαγωγής των γραπτών εξετάσεων 
ορίζεται, η Παρασκευή 31 Μαρτίου 2017. 

2. Οι εξετάσεις θα διεξαχθούν ως ακολούθως: 

α. Στη ΣΙ (ΑΒ Δεκέλειας), όπου θα συμμετέχουν στις 
εξετάσεις οι ΕΠ.ΟΠ. που υπηρετούν σε Μονάδες της πε¬ 
ριφερειακής ενότητας Αττικής. 

β. Για τους υπόλοιπους ΕΠ.ΟΠ. οι εξετάσεις θα διεξα¬ 
χθούν στις Μονάδες που υπηρετούν. Όσοι ΕΠ.ΟΠ. υπηρε¬ 
τούν στο ΑΤΑ, σε Διακλαδικές, Πολυεθνικές - Διακλαδικές 
Μονάδες, σε άλλες Μονάδες των Ενόπλων Δυνάμεων 
εκτός ΠΑ ή σε Μονάδες της ΠΑ με μικρή στελέχωση, θα 
κληθούν να συμμετέχουν στις εξετάσεις που θα διεξα¬ 
χθούν στην πλησιέστερη Μονάδα της περιφέρειας τους. 
Η διαταγή που θα καθορίζει αυτές τις περιπτώσεις, θα 
εκδοθεί με μέριμνα του ΓΕΑ/Β2. 

3. Δικαίωμα συμμετοχής στις γραπτές εξετάσεις, έχουν 
όσοι ΕΠ.ΟΠ. υπέβαλαν την απαιτούμενη αίτηση επιθυμί¬ 
ας μονιμοποίησης και κρίθηκαν υγειονομικά κατάλληλοι, 
από την Ανώτατη Αεροπορίας Υγειονομική Επιτροπή 
(ΑΑΥΕ). 

Άρθρο 3 

Για την ομαλή διεξαγωγή της διαδικασίας των γραπτών 
εξετάσεων συγκροτούνται, με μέριμνα του ΓΕΑ/Β2, οι 
παρακάτω επιτροπές: 

1. Επιτροπή Διενέργειας Εξετάσεων 

α. Αποτελούμενη από τους: 

(1) Επιτελάρχη ΔΑΕ, ως πρόεδρο 

(2) Δντή Β'Κλάδου ΔΑΕ, 

(3) Δντή Γ' Κλάδου ΔΑΕ, 

(4) Δύο (2) Επιτελείς ΓΕΑ/Β 1, 

(5) Επιτελή ΓΕΑ/Β2, 

(6) Επιτελή ΓΕΑ/Β3, 

(7) Επιτελή ΓΕΑ/Δ1, 

(8) Επιτελή ΔΑΕ/Β1, 

(9) Επιτελή ΔΑΕ/Γ1, 

(10) Επιτελή ΔΑΕ/ΚΜΗ, ως μέλη και 

(11) Επιτελή ΔΑΕ/Β1, ως γραμματέα της Επιτροπής. 

(12) Ως συμβουλευτικά μέλη στην Επιτροπή Διενέργειας 
Εξετάσεων συμμετέχει προσωπικό της ΠΑ που εμπλέκεται 
στην παροχή εκπαίδευσης «Βασικής, Βαθμοφόρου και 
Ειδικότητος», για κάθε μια από τις συμμετέχουσες στη δι¬ 
αδικασία ειδικότητες. Για τις ειδικότητες με συναφές αντι¬ 
κείμενο, είναι δυνατή η συμμετοχή κοινού εκπροσώπου. 

β. Έργο της Επιτροπής Διενέργειας Εξετάσεων, είναι: 

(1) Η οργάνωση - παρακολούθηση των γραπτών εξε¬ 
τάσεων και η επίλυση τυχόν προβλημάτων που θα προ¬ 
κόψουν κατά τη διεξαγωγή τους. 

(2) Η εκπόνηση και ο έλεγχος τριών (3) ερωτηματολο¬ 
γίων πολλαπλών απαντήσεων για κάθε ειδικότητα, σύμ¬ 
φωνα με τα καθοριζόμενα στο άρθρο «6» της παρούσας. 

(3) Η σύνταξη φύλλου ορθών απαντήσεων (κλείδα) για 
κάθε ερωτηματολόγιο. 

(4) Η κλήρωση, ενός (1) εκ των τριών (3) εκπονηθέντων 
ερωτηματολογίων, στο οποίο αυτοί θα εξεταστούν. 

(5) Η έκδοση του απαιτουμένου αριθμού φωτοαντι¬ 
γράφων (ερωτηματολογίων και εντύπων απαντήσεων) 
για κάθε εξεταστικό κέντρο και η φύλαξή τους. 

(6) Η ασφαλής συσκευασία και η αποστολή τους στον 
πρόεδρο κάθε Εξεταστικής Επιτροπής. 

(7) Η παραλαβή των εντύπων απαντήσεων ερωτημα¬ 
τολογίου, από τις Εξεταστικές Επιτροπές και ο αριθμη¬ 
τικός έλεγχος αυτών. 

(8) Η παράδοση των ανωτέρω εντύπων στην Επιτροπή 
Βαθμολόγησης, για τη βαθμολόγησή τους. 

(9) Η παραλαβή των βαθμολογημένων εντύπων από 
την Επιτροπή Βαθμολόγησης, η αποκάλυψή τους και η 
σύνταξη του Πρακτικού Επιτυχόντων - Αποτυχόντων 
ΕΠ.ΟΠ. για κάθε ειδικότητα. 

(10) Η υποβολή του Πρακτικού στο ΓΕΑ/Β1, για κύρω¬ 
ση από τον Α/ΓΕΑ. 

2. Επιτροπή Βαθμολόγησης 

α. Αποτελούμενη από τους: 

(1) Διοικητή ΣΔΙΕΠ/ΠΑ, ως πρόεδρο. 

(2) Επιτελή ΔΑΕ/Β1, 

(3) Επιτελή ΣΔΙΕΠ/ΠΑ, 

(4) Επιτελή ΣΤΥΑ, 

(5) Επιτελή 123ΣΤΕ, 

(6) Επιτελή 123ΣΤΕ, ως μέλη. 

β. Έργο της Επιτροπής Βαθμολόγησης είναι: 

(1) Η παραλαβή, από την Επιτροπή Διενέργειας Εξε¬ 
τάσεων, των εντύπων απαντήσεων ερωτηματολογίου, 
μαζί με τα φύλλα ορθών απαντήσεων (κλείδες) για το 
ερωτηματολόγιο της κάθε ειδικότητας. 

(2) Η βαθμολόγηση των εντύπων απαντήσεων ερω¬ 
τηματολογίου, σύμφωνα με την παράγραφο «3» του 
άρθρου «6» της παρούσης, χωρίς την αποκάλυψη των 
ονομάτων. 

(3) Η παράδοση των βαθμολογημένων εντύπων στην 
Επιτροπή Διενέργειας Εξετάσεων. 


3. Εξεταστικές Επιτροπές 

α. Εξεταστική Επιτροπή ΣΙ, αποτελούμενη από τους: 

(1) Δντή ΓΕΑ/Β2, ως πρόεδρο. 

(2) Τμχη ΓΕΑ/Β2, 

(3) Επιτελή ΓΕΑ/Β2, 

(4) Επιτελή ΓΕΑ/Δ1, 

(5) Επιτελή ΣΙ, ως μέλη. 

β. Εξεταστική Επιτροπή Μονάδας, αποτελούμενη από 
το Διοικητή της κάθε εμπλεκόμενης Μονάδας ως πρό¬ 
εδρο, με μέριμνα του οποίου ορίζονται δυο (2) Αξκοί 
αυτής, ως μέλη. Ο αριθμός των παραπάνω μελών δύνα- 
ται να αυξηθεί, ανάλογα με τον αριθμό των αιθουσών 
εξέτασης. 

γ. Έργο των Εξεταστικών Επιτροπών είναι: 

(1) Η παραλαβή από την Επιτροπή Διενέργειας Εξε¬ 
τάσεων των αναπαραχθέντων φωτοαντιγράφων και η 
φύλαξή τους μέχρι τη διενέργεια των εξετάσεων. 

(2) Η συγκέντρωση των υποψηφίων και η κατανομή 
τους στον/ στους χώρο/χώρους εξέτασης. 

(3) Ο έλεγχος των στοιχείων τους, η ενημέρωσή τους 
για τη διαδικασία διεξαγωγής των εξετάσεων και η διανο¬ 
μή των ερωτηματολογίων και των εντύπων απαντήσεων. 

(4) Η επιτήρηση των εξεταζόμενων, η παραλαβή των 
εντύπων απαντήσεων, η αντιπαραβολή των στοιχείων 
ταυτότητας και η επικάλυψή τους παρουσία του εξετα¬ 
ζόμενου, η συρραφή των εντύπων απαντήσεων με το 
ερωτηματολόγιο και η καταμέτρησή τους. 

(5) Η σύνταξη του πρακτικού Εξεταστικής Επιτροπής, 
με συνημμένα τα παραπάνω έντυπα και η αποστολή αυ¬ 
τών στην Επιτροπή Διενέργειας Εξετάσεων. 

Άρθρο 4 

1. Ωρα έναρξης των εξετάσεων, σε όλα τα εξεταστικά 
κέντρα, ορίζεται η 10:00 πμ. 

2. Με διαταγή του ΓΕΑ/Β2, θα αποσταλούν σε κάθε Μο¬ 
νάδα διεξαγωγής εξετάσεων, καταστάσεις μετά στοιχεία 
του εξεταζόμενου προσωπικού. 

3. Οι εξεταζόμενοι θα εισέλθουν στο χώρο εξέτασης, 
αφού προηγουμένως παραδώσουν στην Εξεταστική Επι¬ 
τροπή τυχόν βοηθήματα και κάθε είδους ηλεκτρονικές 
συσκευές (συμπεριλαμβανομένων και των συσκευών 
κινητής τηλεφωνίας). Μαζί τους θα έχουν μόνο στυλό 
διάρκειας χρώματος μπλε και την ταυτότητά τους. 

4. Μετά την είσοδο όλων των εξεταζόμενων στο χώρο 
εξέτασης, ο Πρόεδρος ή μέλος της Εξεταστικής Επιτρο¬ 
πής, τους ανακοινώνει ότι: 

α. Η χρονική διάρκεια της εξέτασης είναι εξήντα (60) 
λεπτά. 

β. Κατά τη διάρκεια της εξέτασης, απαγορεύεται κάθε 
μορφή αντιγραφής ή συνεργασίας μεταξύ των εξετα¬ 
ζόμενων. 

γ. Σε περίπτωση που διαπιστωθεί συνεργασία ή αντι¬ 
γραφή, το έντυπο απαντήσεων του ερωτηματολογίου 
του/των εμπλεκόμενου/νων, θα παραδίδεται στην Εξε¬ 
ταστική Επιτροπή, η οποία θα καταγράφει πάνω σε αυτό 
το γεγονός και θα το βαθμολογεί με μηδέν (0). 

δ. Το έντυπο απαντήσεων του ερωτηματολογίου που 
θα φέρει χαρακτηριστικά σημεία αναγνώρισης, θα μη¬ 
δενίζεται. 

5. Κάθε εξεταζόμενος, μόλις ολοκληρώσει τη συμπλή¬ 
ρωση του εντύπου απαντήσεων, το παραδίδει σε μέλος 
της Εξεταστικής Επιτροπής και το υπογράφει, αφού προ¬ 
ηγουμένως γίνει αντιπαραβολή των ατομικών του στοι¬ 
χείων. Στη συνέχεια το μέλος της Επιτροπής, παρουσία 
του εξεταζόμενου, καλύπτει με επικαλυπτικό τα ατομικά 
του στοιχεία και συρράπτει επί του εντύπου απαντήσεων 
το ερωτηματολόγιο. 

6. Οι δύο (2) τελευταίοι εξεταζόμενοι αποχωρούν ταυ¬ 
τόχρονα από τον χώρο εξέτασης. 

7. Όλα τα έντυπα απαντήσεων των εξεταζομένων υπο¬ 
γράφονται από τον πρόεδρο της Εξεταστικής Επιτροπής, 
η οποία στη συνέχεια καταμετρά τα φύλλα απαντήσεων 
με τα ερωτηματολόγια, συντάσσει το σχετικό πρακτικό 
και τα αποστέλλει στην Επιτροπή Διενέργειας Εξετάσεων. 

8. Η Επιτροπή Διενέργειας Εξετάσεων, ελέγχει τα γρα¬ 
πτά ως προς τον αριθμό και τις ειδικότητες για κάθε 
εξεταστικό κέντρο, με βάση την εκδοθείσα διαταγή του 
ΓΕΑ/Β2 και το πρακτικό της Εξεταστικής Επιτροπής. Στη 
συνέχεια τα παραδίδει στην Επιτροπή Βαθμολόγησης. 

9. Η Επιτροπή Βαθμολόγησης: 

α. Βαθμολογεί τα έντυπα απαντήσεων ερωτηματο¬ 
λογίων με τη χρήση των ορθών φύλλων απαντήσεων 
(κλείδες), χωρίς να αποκαλύψει τα στοιχεία των εξετα¬ 
ζόμενων. 

β. Προβαίνει στο μηδενισμό των εντύπων απαντήσεων 
ερωτηματολογίου που φέρουν χαρακτηριστικά σημάδια 
αναγνώρισης. 

γ. Αναγράφει σε κάθε έντυπο απαντήσεων το συνο¬ 
λικό αριθμό των σωστών απαντήσεων και το σύνολο 
της βαθμολογίας. Κάθε φύλλο υπογράφεται από τον 
βαθμολογητή. 

δ. Παραδίδει τα βαθμολογημένα έντυπα στην Επιτρο¬ 
πή Διενέργειας Εξετάσεων. 

10. Η Επιτροπή Διενέργειας Εξετάσεων παραλαμβάνει 
τα βαθμολογημένα έντυπα, προβαίνει στην αποκάλυψη 
των στοιχείων των εξεταζόμενων και συντάσσει πρα¬ 
κτικό Επιτυχόντων - Αποτυχόντων για κάθε ειδικότητα 
ΕΠ.ΟΠ,το οποίο υποβάλλει στο ΓΕΑ/Β1 για κύρωση από 
τον Α/ΓΕΑ. 

11 .Τα βαθμολογημένα έντυπα απαντήσεων, φυλάσσο¬ 
νται στη ΔΑΕ για χρονικό διάστημα δώδεκα (12) μηνών 
και στη συνέχεια καταστρέφονται. 

Άρθρο 5 

1. Οι ΕΠ.ΟΠ. που θα κληθούν για συμμετοχή στις εξετά¬ 
σεις μονιμοποίησης και δεν παρουσιαστούν, θεωρούνται 
ΑΠΟΤΎΧΟΝΤΕΣ, εκτός εάν η απουσία τους οφείλεται σε 
λόγους «ανωτέρας βίας», όπως αυτοί ενδεικτικά ορίζο¬ 
νται παρακάτω: 

α. Νοσηλεία σε στρατιωτικό ή δημόσιο νοσοκομείο 
κατά την ημερομηνία των εξετάσεων, αποδεικνυόμενη 
με βεβαίωση του οικείου νοσοκομείου. 

β. Αναρρωτική άδεια, με βεβαίωση του στρατιωτικού 
νοσοκομείου ή της στρατιωτικής αρχής που τη χορή¬ 
γησε. 


γ. θάνατο συγγενούς Α' βαθμού του υπόχρεου ή της 
συζύγου του, βεβαιούμενο με ληξιαρχική πράξη θανά¬ 
του από τις αρμόδιες υπηρεσίες. 

δ. Αποκοπή συγκοινωνιακών αξόνων για οποιαδήποτε 
λόγο, με βεβαίωση αστυνομικής αρχής. 

ε. Αδεια κύησης - τοκετού ή ανατροφής τέκνου, με 
βεβαίωση της οικείας Διεύθυνσης ή της Μονάδας πα¬ 
ροχής διοικητικής μέριμνας στην οποία να φαίνεται και 
η ημερομηνία κατά την οποία οι υπόχρεοι θα αναλάβουν 
εκ νέου υπηρεσία. 

στ. Η εγγράφως βεβαιούμενη καθυστέρηση ή ακύ¬ 
ρωση δρομολογίου συγκοινωνιακών μέσων, με την 
προϋπόθεση ότι είχε ληφθεί από τον εξεταζόμενο κάθε 
δυνατός τρόπος μετακίνησης. 

ζ. Οποιοσδήποτε άλλος λόγος που θα κριθεί από την 
Υπηρεσία ότι δύναται να αποτελέσει λόγο «ανωτέρας 
βίας». 

2. Οι παραπάνω λόγοι πρέπει να αποδεικνύονται με 
έγγραφα δικαιολογητικά (πρωτότυπα ή φωτοαντίγρα¬ 
φα), θεωρημένα από τον εκδότη και να κατατίθενται 
από τον υπόχρεο εντός δεκαπέντε (15) η μερών από την 
ημερομηνία εξέτασης στη Μονάδα του, προκειμένου να 
υποβληθούν άμεσα στο ΓΕΑ/Β2. 

3. Τυχόν νέα εξέταση των δικαιολογημένους μη πα- 
ρουσιασθέντων στην αρχική ημερομηνία εξετάσεων, θα 
διεξαχθεί σε τόπο και ημερομηνία που θα καθορισθεί με 
διαταγή του ΓΕΑ/Β2. 

4. Οι προβαλλόμενοι λόγοι «ανωτέρας βίας», εξετά¬ 
ζονται σύμφωνα με τα αναφερόμενα στην παράγραφο 
πέντε (5) του άρθρου επτά (7), της (β) σχετικής Υπουρ¬ 
γικής Απόφασης. 

Άρθρο 6 

1 .Τα αντικείμενα και η ύλη των εξετάσεων, περιλαμβά¬ 
νονται σε γενικά ερωτηματολόγια στρατιωτικών θεμά¬ 
των, καθώς και θεμάτων ειδικότητας (ξεχωριστά για κάθε 
μία), τα οποία έχουν κοινοποιηθεί στους υποψήφιους 
για μονιμοποίηση στην ΠΑ ΕΠ.ΟΠ, με μέριμνα των ΓΕΑ/ 
Β2 και ΔΑΕ/Β2. 

2. Το ερωτηματολόγιο αξιολόγησης περιλαμβάνει πε¬ 
νήντα (50) ερωτήσεις πολλαπλής επιλογής, εκ των οποί¬ 
ων οι τριάντα πέντε (35) αφορούν στα θέματα της κάθε 
ειδικότητας και οι δεκαπέντε (15) στα γενικά στρατιωτικά 
θέματα. Οι ερωτήσεις των γενικών στρατιωτικών θεμά¬ 
των, είναι κοινές για όλες τις συμμετέχουσες ειδικότητες. 

3. Κάθε σωστή απάντηση βαθμολογείται με δυο (2) 
βαθμούς. Επιτυχών θεωρείται όποιος συγκεντρώσει 
βαθμολογία μεγαλύτερη ή ίση του 70% (τουλάχιστον 
35 σωστές απαντήσεις). 

Άρθρο 7 

Λόγω της φύσεως των ερωτημάτων (πολλαπλής επι¬ 
λογής) και του τρόπου βαθμολόγησης όπου δεν υπει¬ 
σέρχεται η προσωπική γνώμη των βαθμολογητών, δεν 
επιτρέπεται αναβαθμολόγηση. 

Άρθρο 8 

Τυχόν απαιτούμενες διοικητικές και ερμηνευτικές 
οδηγίες για την εφαρμογή της παρούσας θα εκδοθούν, 
από το ΓΕΑ. 

Άρθρο 9 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2017 
Ο Αναπληρωτής Υπουργός 

ΔΗΜΗΤΡΙΟΣ ΒΙΤΣΑΣ 


Αριθμ. Φ. 400/15/2105 67/Σ. 567 (2) 

Προκήρυξη για τη μετάταξη Εθελοντών Μακράς 
Θητείας (ΕΜΘ) και Επαγγελματιών Οπλιτών (ΕΠ. 
ΟΠ.) στο Σώμα Μονίμων Υπαξιωματικών του Πο¬ 
λεμικού Ναυτικού. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α.Το ν. 2292/1995, περί «Οργανώσεως και Λειτουργίας 
Υπουργείου Εθνικής Άμυνας, Διοίκηση καΓΕλεγχος των 
Ενόπλων Δυνάμεων και άλλες διατάξεις» (ΦΕΚ Α'35) και 
ιδίως του άρθρου 5, παράγραφος 3γ. 

β.Το π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά όργανα», (ΦΕΚ Α' 
98 και ιδίως του άρθρου 90 του Κώδικα Νομοθεσίας ο 
οποίος κυρώθηκε με το άρθρο πρώτο. 

γ. Τα άρθρα 9 έως 13 του ν. 3883/2010 «Υπηρεσιακή 
εξέλιξη και ιεραρχία των στελεχών των Ενόπλων Δυ¬ 
νάμεων - θέματα διοίκησης των Ενόπλων Δυνάμεων, 
Στρατολογίας και συναφείς διατάξεις», (ΦΕΚ ΑΊ 67), όπως 
τροποποιήθηκε μετο ν. 4407/2016 (ΦΕΚ Α' 134) «Ρύθμιση 
θεμάτων αρμοδιότητας Υπουργείου ΕθνικήςΆμυναςκαι 
άλλες διατάξεις», και ειδικότερα του άρθρου 10 παρ. 1. 

δ. Την ανάθεση αρμοδιοτήτων στον Αναπληρωτή 
Υπουργό Εθνικής Άμυνας σύμφωνα με Απόφαση Πρω¬ 
θυπουργού (ΦΕΚ Β' 2144/06 Οκτ. 2015). 

ε.Την υπ'αριθ. 122 απόφαση του Ανωτάτου Ναυτικού 
Συμβουλίου της 32ης Συνεδρίασης της Ολομέλειας της 
11 Νοεμβρίου 2016. 

στ. Την υπ'αριθ. 1/2017 εισηγητική έκθεση του Προϊ¬ 
σταμένου Οικονομικών Υπηρεσιών του ΥΠΕΘΑ. 

ζ. Το γεγονός ότι από τις διατάξεις της απόφασης αυτής 
δεν προκαλείται οικονομική επιβάρυνση στον κρατικό 
προϋπολογισμό, αποφασίζουμε: 

Άρθρο 1 

1. Την προκήρυξη για τη μετάταξη, για το έτος 2016, 
στο Σώμα Μονίμων Υπαξιωματικών του Πολεμικού Ναυ¬ 
τικού, εννέα (9) Εθελοντών Μακράς θητείας (ΕΜΘ) που 
έχουν συμπληρώσει τουλάχιστον πέντε (5) έτη πραγ¬ 
ματικής υπηρεσίας και (6) Επαγγελματιών Οπλιτών (ΕΠ. 
ΟΠ.) που έχουν συμπληρώσει τουλάχιστον δώδεκα (12) 
έτη πραγματικής υπηρεσίας από την κατάταξή τους ως 
ΕΠ.ΟΠ. και έχουν πτυχίο τριτοβάθμιας εκπαίδευσης, πα¬ 
νεπιστημιακού ή τεχνολογικού τομέα ή ισότιμο αναγνω¬ 
ρισμένο τίτλο σπουδών αλλοδαπής, με ειδικότητα που 
προσιδιάζει στον τίτλο σπουδών τους, προς κάλυψη κε¬ 
νών οργανικών θέσεων του βαθμού τον οποίον φέρουν. 


2. Οι προκηρυσσόμενες θέσεις, οι ενδεικτικοί κατε- 
χόμενοι τίτλοι πτυχίων καθώς και οι νέες ειδικότητες/ 
εξειδικεύσεις είναι οι εξής: 


Α/Α 

ΠΡΟΚΗΡΥΣΣΟ- 

ΜΕΝΕΣ ΘΕΣΕΙΣ 

ΕΝΔΕΙΚΤΙΚΟΙ ΚΑΤΕΧΟΜΕ- 

ΝΟΙ ΤΙΤΛΟΙ ΠΤΥΧΙΩΝ 

ΝΕΑ ΕΙΔΙΚΟΤΗΤΑ/ 

ΕΞΕΙΔΙΚΕΥΣΗ 

1 . 

Ένας (1) ΕΜΘ 

Οικονομικών Επιστη¬ 
μών /Χρηματοοικο- 
νομολόγων/ 
Λογιστικής. 

Διαχειριστής 

Λογιστικού 

(ΔΙΑΧ/ΛΟΓ) 

2. 

Τρεις (3) ΕΜΘ 

Επιστημών 

Πληροφορικής 

Ηλεκτρονικός 
Υπολογιστών και 
Δικτύων (ΗΝ/ΥΔ) 

3. 

Δύο (2) ΕΜΘ 

Ιστορίας - Ανθρωπι¬ 
στικών Σπουδών - Ευ¬ 
ρωπαϊκού Πολιτισμού 

Διαχειριστής 
Υλικού (ΔΙΑΧ/ΥΛ) 

4. 

Ένας (1) ΕΜΘ 

Μηχανολογίας/ 

Ναυπηγικής/ 

Αεροναυπηγικής 

Τεχνικός Μη¬ 
χανολογικών 
Συστημάτων 
(Τ/ΜΗΧ) 

5. 

Ένας (1) ΕΜΘ 

Ηλεκτρολόγων 

Μηχανικών/ 

Ηλεκτρολογίας 

Ηλεκτρολόγος 

(ΗΛ) 

6. 

Ένας (1) ΕΜΘ 

Ηλεκτρονικών 

Μηχανικών/ 

Ηλεκτρονικής 

Τεχνικός 

Ηλεκτρονικών 

Συστημάτων/ 

Αυτομάτων 

Συστημάτων 

(Τ/ΗΝ/ΑΣ) 

7. 

Τρεις (3) 

ΕΠ.ΟΠ. 

Μηχανολογίας/ 

Ναυπηγικής/ 

Αεροναυπηγικής 

Τεχνικός 

Μηχανολογικών 

Συστημάτων 

(Τ/ΜΗΧ) 

8. 

Ένας (1) 

ΕΠ.ΟΠ. 

Οικονομικών 
Επιστημών/Χρημα- 
τοοικονομολόγων / 
Λογιστικής 

Διαχειριστής 

Λογιστικού 

(ΔΙΑΧ/ΛΟΓ) 

9. 

Δύο (2) 

ΕΠ.ΟΠ. 

Ηλεκτρονικών Μηχα¬ 
νικών/Ηλεκτρονικής 

Τεχνικός Ηλε¬ 
κτρονικών 
Συστημάτων/ 
Ραδιοεντοπιστι- 

κών Συσκευών 
(Τ/ΗΝ/ΡΕ) 


Άρθρο 2 

Δικαίωμα υποβολής αίτησης Μετάταξης στο Σώμα 
Μονίμων Υπαξιωματικών του Πολεμικού Ναυτικού 
έχουν άντρες και γυναίκες Εθελοντές Μακράς Θητείας 
(ΕΜΘ) που έχουν συμπληρώσει τουλάχιστον πέντε (5) 
έτη πραγματικής υπηρεσίας και Επαγγελματίες Οπλίτες 
(ΕΠ.ΟΠ), αντίστοιχα, που έχουν συμπληρώσει τουλάχι¬ 
στον δώδεκα (12) έτη πραγματικής υπηρεσίας από την 
κατάταξή τους ως ΕΠ.ΟΠ. και έχουν πτυχίο τριτοβάθμιας 
εκπαίδευσης, πανεπιστημιακού ή τεχνολογικού τομέα ή 
ισότιμο αναγνωρισμένο τίτλο σπουδών αλλοδαπής, με 
ειδικότητα που προσιδιάζει στον τίτλο σπουδών τους, 
προς κάλυψη κενών οργανικών θέσεων του βαθμού τον 

οποίο φέρουν, εφόσον πληρούν τα κριτήρια του άρθρου 
12 του ν. 3883/2010. 

Άρθρο 3 

Οι επιθυμούντες Μετάταξη, απαιτείται όπως υποβάλ¬ 
λουν μέχρι την 28η Φεβρουάριου 2017, προς τη Μονά¬ 
δα ή Υπηρεσία που υπηρετούν την, ως Παράρτημα «Α», 
σχετική αίτηση, επισυνάπτοντας σε αυτήν επικυρωμένο 
αντίγραφο του πτυχίου που κατέχουν. Εάν το πτυχίο ή ο 
μεταπτυχιακός τίτλος σπουδών έχει αποκτηθεί από εκ¬ 
παιδευτικό ίδρυμα της αλλοδαπής, απαιτείται επιπλέον 
η επισύναψη στην αίτηση: 

α. Βεβαίωσης αναγνώρισης από την αρμόδια κρατική 
αρχή, της ισοτιμίας προς τα απονεμόμενα από τα Ελλη¬ 
νικά Εκπαιδευτικά Ιδρύματα και η βαθμολογική αντι¬ 
στοιχία τους, 

β. Επίσημης μετάφρασης από κρατικό φορέα του τίτ¬ 
λου σπουδών στην Ελληνική γλώσσα όπως ορίζεται από 
τις κείμενες διατάξεις. 

Οι αιτήσεις αφού πρωτοκολληθούν από τις Υπηρεσί¬ 
ες, απαιτείται όπως υποβληθούν, απευθείας στο ΓΕΝ/ 
Β3, για έλεγχο από αρμόδια υπό σύσταση επιτροπή, το 
αργότερο έως την 10η Μαρτίου 2017. 

Άρθρο 4 

Για την αξιολόγηση της αίτησης Μετάταξης λαμβάνο- 
νται υπόψη τα εξής κριτήρια σύμφωνα με το Άρθρο 12 
παράγραφο 1 του ν.3883/2010: 

α. Το αντικείμενο και ο βαθμός του υποβληθέντος πτυ¬ 
χίου, το οποίο πρέπει να προσιδιάζει σε ειδικότητα της 
προς κάλυψη θέσης. 

β. Η κατοχή μεταπτυχιακού τίτλου σπουδών, αναλόγως 
του αντικειμένου τους. 

γ. Τα ουσιαστικά προσόντα του ενδιαφερομένου της 
τελευταίας δεκαετίας, ο βαθμός του οποίου πρέπει να 
είναι τουλάχιστον «λίαν καλώς». 

δ. Ο βαθμός αποφοίτησης του ενδιαφερομένου από 
τα προβλεπόμενα σχολεία της ειδικότητάς του, ο οποίος 
πρέπει να είναι τουλάχιστον «λίαν καλώς». 

ε. Οι τυχόν πειθαρχικές ποινές που έχουν επιβληθεί 
στον ενδιαφερόμενο την τελευταία δεκαετία, αναλόγως 
του χρόνου επιβολής τους και της βαρύτητας της πα¬ 
ράβασης, κατά την αιτιολογημένη κρίση του Ανωτάτου 
Ναυτικού Συμβουλίου. 

Άρθρο 5 

Απορρίπτονται οι αιτήσεις εκείνων που έχουν καταδι¬ 


καστεί αμετάκλητα για κακούργημα, κλοπή, υπεξαίρεση 
(κοινή και στην υπηρεσία), απάτη, εκβίαση, πλαστογρα¬ 
φία, δωροδοκία ή δωροληψία, καταπίεση, απιστία περί 
την υπηρεσία, παράβαση καθήκοντος, συκοφαντική 
δυσφήμιση καθ' υποτροπή, εγκλήματα κατά της γενε¬ 
τήσιας ελευθερίας και οικονομικής εκμετάλλευσης της 
γενετήσιας ζωής, καθώς και για τα αδικήματα των άρ¬ 
θρων 15 έως και 41, 46 έως και 48, 51, 69 έως 71, 82 
έως και 85, 92 έως και 139, 140, 142 έως και 155 του 
Στρατιωτικού Ποινικού Κώδικα. (Άρθρο 12 παράγραφος 
2 του ν.3883/2010). 

Άρθρο 6 

Η απόφαση του Ανωτάτου Ναυτικού Συμβουλίου 
κοινοποιείται στους ενδιαφερομένους εντός δέκα (10) 
ημερών από το τέλος των εργασιών του. Αυτοί έχουν 
δικαίωμα άσκησης ενδικοφανούς προσφυγής προς τον 
Υπουργό Εθνικής Άμυνας κατά της απόφασης εντός 
προθεσμίας πέντε (5) ημερών απάτην κοινοποίησή της, 
ο οποίος υποχρεούται να απαντήσει εντός είκοσι (20) 
ημερών από την ημερομηνία της υποβολής της, κατόπιν 
πρότερης υποβολής αιτιολογημένης γνώμης του Ανω¬ 
τάτου Ναυτικού Συμβουλίου. 

Άρθρο 7 

Μετά την άπρακτη πάροδο των ανωτέρω προθεσμιών, 
οι πίνακες μετατασσομένων συντάσσονται εις διπλούν 
και κυρώνονται από τον Υπουργό Εθνικής Άμυνας. Η με¬ 
τάταξη όσων επελέγησαν και ο καθορισμός ειδικότητας, 
οι προαγωγές καθώς και η ένταξη των μετατασσομένων 
στη νέα επετηρίδα ενεργείται με προεδρικό διάταγμα, 
το οποίο εκδίδεται μετά από πρόταση του Υπουργού 
Εθνικής Άμυνας. 

Άρθρο 8 

Οι μεταταχθέντες εγγράφονται στην επετηρίδα της 
νέας ειδικότητας τους μετά τους υπηρετούντες ομοιο- 
βάθμουςτους και εξομοιώνονται πλήρως με τους τελευ¬ 
ταίους ως προς τις υποχρεώσεις και τα δικαιώματα τους, 
πλην αυτών της μετάταξης. 

Άρθρο 9 

Η παρούσα υπουργική απόφαση, αποτελεί αναπόσπα¬ 
στο και ενιαίο σύνολο με τα Παραρτήματα «Α» και «Β». 

Άρθρο 10 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Α-1 


ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 
ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ 
Β1-ΙΙ 

31 Ιαν 17 

ΠΑΡΑΡΤΗΜΑ «Α»ΣΤΟ 

Φ.400/15/210567/Σ.567 


ΥΠΟΔΕΙΓΜΑ 

ΜΗ ΥΠΗΡΕΣΙΑΚΗ 

ΠΡΟΣ: ΓΕΝ/Β3 Βαθμός- Ειδικ. 

Ονομ/νυμο. 

Πατρώνυμο. 

ΑΜ. 

Υπηρεσία. 

Ημερ/νία. 

ΘΕΜΑ: Μετάταξη Εθελοντή Μακράς Θητείας (ΕΜΟ) ή Επαγγελματία Οπλίτη 

(ΕΠ.ΟΠ.) (επιλέγεται το ορθό) 

ΣΧΕΤ : Άρθρα 9 έακ και 13 του Ν.3883/2010 (ΦΕΚ 167 Α'), όπως έχουν 

τροποποιηθεί με το Ν. 4407/16 (ΦΕΚ Α’ 134) «Ρύθμιση θεμάτων αρμοδιότητας 

Υπουργείου Εθνικής Άυυνας και άλλες διατάξεις» 


1. Αναφέρω ότι είμαι πτυχιούχος . του 

Πανεπιστημίου ή ΤΕΙ (επιλέγεται το ορθό) . και επιθυμώ τη 


μετάταξη μου στο Σώμα Μονίμων Υπαξιωματικών του Πολεμικού Ναυτικού, με νέα 

ειδικότητα ., όπως προκύπτει από τον πίνακα Προκήρυξης και 

σύμφωνα με τα αναγραφόμενα στο σχετικό. 

2. Συναφώς, υποβάλλω συνημμένα: 

α. Νόμιμα επικυρωμένο αντίγραφο του πτυχίου μου, 

β. Βεβαίωση αναγνώρισης από την αρμόδια κρατική αρχή, της 
ισοτιμίας προς τα απονεμόμενα από τα Ελληνικά Εκπαιδευτικά Ιδρύματα και η 
βαθμολογική αντιστοιχία τους, (απαιτείται μόνο αν το πτυχίο έχει αποκτηθεί από 
εκπαιδευτικό ίδρυμα της αλλοδαπής), 

γ. Επίσημη μετάφραση του τίτλου σπουδών στην Ελληνική γλώσσα 
(απαιτείται μόνο αν το πτυχίο έχει αποκτηθεί από εκπαιδευτικό ίδρυμα της 
αλλοδαπής). 

3. Παρακαλώ για τις δικές σας ενέργειες. 

-Ο/Η- 

αιτών/ούσα 

Υποναύαρχος Σ. Πετράκης ΠΝ 

Ακριβές Αντίγραφο Διευθυντής Β’ Κλάδου 

Ανθχος (Ε) Ε.Μενεγάτος ΠΝ 
Γραμματεία Β’ Κλάδου 

Β-1 


ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 
ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ 
Β1-ΙΙ 

31 Ιαν 17 

ΠΑΡΑΡΤΗΜΑ «Β» ΣΤΟ 

Φ. 400/15/210567/Σ.567 


ΠΡΟΚΗΡΥΣΣΟΜΕΝΕΣ ΘΕΣΕΙΣ ΠΡΟΣ ΜΕΤΑΤΑΞΗ, ΕΝΔΕΙΚΤΙΚΟΙ 
ΚΑΤΕΧΟΜΕΝΟΙ ΤΙΤΛΟΙ ΣΠΟΥΔΩΝ ΚΑΙ ΝΕΕΣ ΕΙΔΙΚΟΤΗΤΕΣ / ΕΞΕΙΔΙΚΕΥΣΕΙΣ 


ΑΙΑ 

ΠΡΟΚΗΡΥΣΣΟΜΕΝΕΣ 

ΘΕΣΕΙΣ 

ΕΝΔΕΙΚΤΙΚΟΙ 
ΚΑΤΕΧΟΜΕΝΟΙ ΤΙΤΛΟΙ 
ΠΤΥΧΙΩΝ 

ΝΕΑ ΕΙΔΙΚΟΤΗΤΑ 
/ ΕΞΕΙΔΙΚΕΥΣΗ 

1 . 

Ένας (1) ΕΜΟ 

Οικονομικών Επιστημών / 
Χρηματοοικονομολόγων / 
Λογιστικής. 

Διαχειριστής 

Λογιστικού 

(ΔΙΑΧ/ΛΟΓ) 

2. 

Τρεις (3) ΕΜΟ 

Επιστημών Πληροφορικής 

Ηλεκτρονικός 
Υπολογιστών και 
Δικτύων (ΗΝ/ΥΔ) 

3. 

Δύο (2) ΕΜΟ 

Ιστορίας - Ανθρωπιστικών 
Σπουδών - Ευρωπαϊκού 
Πολιτισμού 

Διαχειριστής 
Υλικού (ΔΙΑΧ/ΥΛ) 

4. 

Ένας (1) ΕΜΟ 

Μηχανολογίας / Ναυπηγικής / 
Αεροναυπηγικής 

Τεχνικός 

Μηχανολογικών 

Συστημάτων 

(Τ/ΜΗΧ) 

5. 

Ένας (1) ΕΜΟ 

Ηλεκτρολόγων Μηχανικών / 
Ηλεκτρολογίας 

Ηλεκτρολόγος 

(ΗΛ) 

6. 

Ένας (1) ΕΜΟ 

Ηλεκτρονικών Μηχανικών / 
Ηλεκτρονικής 

Τεχνικός 
Ηλεκτρονικών 
Συστημάτων / 
Αυτομάτων 
Συστημάτων 
(Τ/ΗΝ/ΑΣ) 

7. 

Τρεις (3) ΕΠ.ΟΠ. 

Μηχανολογίας / Ναυπηγικής / 
Αεροναυπηγικής 

Τεχνικός 

Μηχανολογικών 

Συστημάτων 

(Τ/ΜΗΧ) 

8. 

Ένας (1) ΕΠ.ΟΠ. 

Οικονομικών Επιστημών / 
Χρηματοοικονομολόγων / 
Λογιστικής 

Διαχειριστής 

Λογιστικού 

(ΔΙΑΧ/ΛΟΓ) 

9. 

Δύο (2) ΕΠ.ΟΠ. 

Ηλεκτρονικών Μηχανικών / 
Ηλεκτρονικής 

Τεχνικός 
Ηλεκτρονικών 
Συστημάτων / 
Ραδιοεντοπιστικών 
Συσκευών 
(Τ/ΗΝ/ΡΕ) 


Υποναύαρχος Σ. Πετράκης ΠΝ 


Ακριβές Αντίγραφο Διευθυντής Β’ Κλάδου 

Ανθχος (Ε) Ε.Μενεγάτος ΠΝ 
Γραμματεία Β’ Κλάδου 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'528/22.02.2017 


Άρθρο 11 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 2017 
Ο Αναπληρωτής Υπουργός 

ΔΗΜΗΤΡΙΟΣ ΒΙΤΣΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)ΐτ>35ί6ΐ·.θ1(4>6ί.αΓ 









